gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4452, del 04-03-2003 (2003/2492)

Informació pública del projecte d'urbanització de la unitat d'execució número 1 del sector l'Altet de Cocentaina.
-----------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2492


Organisme emissor
:   Ajuntament de Cocentaina

Tipus de document
:   Anunci

Informació pública del projecte d'urbanització de la unitat d'execució número 1 del sector l'Altet de Cocentaina. [2003/M2492]
  
Per Decret número 0208/03U de l'Alcaldia Presidència de l'Ajuntament de Cocentaina, amb data 14 de febrer de 2003, es va dictar la resolució següent:
  
Primer. Sotmetre a informació pública el projecte d'urbanització de la unitat d'execució número 1 del sector l'Altet de Cocentaina, promogut per José Eulogio Palop Granero, en representació de la mercantil Comercial Cocentaina 9, SL.
  
Segon. La informació pública s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. S'enviarà un avís a les persones titulars afectades per esta actuació.
  
Tercer. El termini d'informació pública serà de 20 dies hàbils a partir de la publicació de l'edicte en el Diari Oficial de la Generalitat Valenciana. La documentació corresponent a l'expedient es troba dipositada al Departament d'Urbanisme, situat al carrer de Sant Cristòfol, 6, i es pot consultar en horari de 09.00 a 14.00 hores.
  
La qual cosa es fa pública en compliment del que estableix l'article 46.3 de la Llei Reguladora de l'Activitat Urbanística Valenciana.
Diari Oficial de la Generalitat Valenciana


Sumari del DOGV 4533, del 30-06-2003 (2003/7882)

RESOLUCIÓ de 27 de juny de 2003, del conseller de Presidència, per la qual nomena personal eventual.
----------------------------------------------------------------------------------------------------

### Dades del document

Número de DOGV
:   4533

Data del DOGV
:   30-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7882


Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de juny de 2003, del conseller de Presidència, per la qual nomena personal eventual. [2003/X7882]
  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual s'aprovà el text refós de la Llei de Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, i en virtut de la delegació d'atribucions inclosa en el Decret 8/2003, de 26 de juny, del president de la Generalitat, resolc:
  
Nomenar el personal eventual següent adscrit al Gabinet del president de la Generalitat:
  
- Amb una retribució anual bruta equivalent a un lloc de treball classificat com a grup A, complement de destinació 28 i complement específic E050, Paula Sánchez de León Guardiola, Soledad Martínez Reig, Mateo Castellá Bonet, Mar Casanova Llorens, Pablo Landecho Campos i Ángel de los Reyes Valero García.
  
- Amb una retribució anual bruta equivalent a un lloc de treball classificat com a grup A, complement de destinació 26 i complement específic E049, Luis Ernesto Sanchís García.
  
- Amb una retribució anual bruta equivalent a un lloc de treball classificat com a grup A, complement de destinació 24 i complement específic E046, Asunción Francés Camarena.
  
Estos nomenaments tindran efectes des del dia de la publicació en el Diari Oficial de la Generalitat Valenciana.
  
València, 27 de juny de 2003.- El conseller: Alejandro Font de Mora Turón.
Diari Oficial de la Generalitat Valenciana


Sumari del DOGV 4519, del 11-06-2003 (2003/6571)

Informació pública del projecte d'urbanització de la zona sud del polígon industrial de Zamarra.
------------------------------------------------------------------------------------------------

### Dades del document

Número de DOGV
:   4519

Data del DOGV
:   11-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6571


Organisme emissor
:   Ajuntament de Xirivella

Tipus de document
:   Anunci

Informació pública del projecte d'urbanització de la zona sud del polígon industrial de Zamarra. [2003/Q6571]
  
Mitjançant el Decret número 635, de 30 d'abril de 2003, va disposar sotmetre a informació pública, de conformitat amb el que estableix l'article 46.3 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, el projecte d'urbanització presentat davant d'este ajuntament per José Sáez García, l'objecte del qual és definir les obres d'urbanització de la zona sud del polígon industrial de Zamarra.
  
Durant 20 dies hàbils, comptadors des de la publicació del present edicte en el Diari Oficial de la Generalitat Valenciana, podran formular-s'hi al·legacions a l'esmentat projecte d'urbanització, el qual podrà consultar-se als efectes i en el mateix termini a les dependències de l'ajuntament (Departament d'Informació).
Diari Oficial de la Generalitat Valenciana


Sumari del DOGV 4414, del 09-01-2003 (2003/67)

Informació pública del programa d'actuació integrada del sector residencial R-26 de la Pobla de Vallbona, que inclou pla parcial i projecte d'urbanització.
-----------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/67


Organisme emissor
:   Durco, SL

Tipus de document
:   Anunci

Informació pública del programa d'actuació integrada del sector residencial R-26 de la Pobla de Vallbona, que inclou pla parcial i projecte d'urbanització. [2003/67]
  
Als efectes previstos en la Llei 6/1994, Reguladora de l'Activitat Urbanística (LRAU), es fa saber mitjançant el present anunci:
  
1. La mercantil Durco SL, ha formulat el programa d'actuació integrada del sector residencial R-26 de la Pobla de Vallbona, que inclou pla parcial i projecte d'urbanització; a l'empara del que estableixen els articles 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. En aplicació del que disposa l'article 48.1.C) de la LRAU, el programa d'actuació integrada i els documents urbanístics annexos, se sotmet a informació pública durant el termini de vint dies, a comptar des de la publicació de l'anunci en el Diari Oficial de la Generalitat Valenciana.
  
3. Durant el termini de vint dies esmentat, podrà formular-se qualsevol al·legació, en els termes previstos en la Llei 6/1994, per a la qual cosa podrà consultar-se la documentació protocolitzada a la notaria del senyor Manuel Puerto Vañó, al carrer del Poeta Llorente núm. 150, de la Pobla de Vallbona, els dies hàbils en horari de 10.00 a 13.00 hores; on podran obtenir còpia de l'acta de protocolització de l'alternativa tècnica i els projectes i documents annexos, o sol·licitar-ne l'exhibició.
  
4. Així mateix, la documentació esmentada podrá consultar-se en els locals de l'Ajuntament de la Pobla de Vallbona, durant el mateix termini de vint dies, en horari d'oficina, en què podran presentar-se tant les al·legacions que s'estime oportunes com les alternatives tècniques que vulguen competir amb l'exposada al públic, com proposicions juridicoeconòmiques per executar qualsevol alternativa tècnica, en el termini de cinc dies des del dia hàbil següent a la finalització del termini previ de vint dies.
Diari Oficial de la Generalitat Valenciana


Sumari del DOGV 4557, del 01-08-2003 (2003/8495)

Rotlle d'apel·lació 138/2003. Cèdula de notificació.
----------------------------------------------------

### Dades del document

Número de DOGV
:   4557

Data del DOGV
:   01-08-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8495


Organisme emissor
:   Audiència Provincial de València

Tipus de document
:   Anunci

Rotlle d'apel·lació 138/2003. Cèdula de notificació. [2003/M8495]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant el present edicte, faig saber:
  
Que en virtut de l'acordat per resolució del dia de hui, dictada en el rotlle d'apel·lació 138/2003, que prové de juí ordinari 364/2002 del Jutjat de Primera Instància número 21 de València, s'ha acordat notificar a l'apel·lat incomparegut en la present alçada que es dirà al final, la sentència dictada en l'esmentat rotlle, que té l'encapçalament i la decisió següents:
  
Encapçalament:
  
Rotlle número 138/2003.
  
Sentència número: 434/2003.
  
President: José Martínez Fernández.
  
Magistrats:
  
· Gonzalo Caruana Font de Mora.
  
· María Antonia Gaitón Redondo.
  
València, 30 de juny de 2003.
  
La Secció Novena de l'Audiència Provincial de València, sent ponent José Martínez Fernández, ha vist el present rotlle d'apel·lació número 138/2003, que prové de les actuacions de juí ordinari, promogudes davant el Jutjat de Primera Instància número 21 de València, amb el número 364/2002, entre les parts; d'una, com a demandat apel·lant, ATE, SL, representat per la procuradora dels tribunals María Sánchez Martínez, de l'altra, com a demandant apel·lat, María del Carmen Camacho Pérez, representada pel procurador dels tribunals Carlos Aznar Gómez, i de l'altra, com a demandat apel·lat en rebel·lia, Antonio Navalón Talavera, sobre reclamació de quantitat, en virtut del recurs d'apel·lació interposat per la demandada ATE, SL.
  
Decisió:
  
Es desestima el recurs i s'imposen a l'apel·lant les costes d'esta alçada.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense haver-se impugnat, quedarà ferma, sense necessitat d'ulterior declaració; es procedirà a retornar les actuacions originals, junt amb la certificació literal de la present resolució i l'ofici oportú, al jutjat de procedència.
  
Esta és la nostra sentència, de la qual s'unirà certificació al rotlle, que pronunciem, manem i firmem.
  
I perquè l'acordat es complisca i valga de notificació a la part incompareguda en esta alçada, Antonio Navalón Talavera, es publique en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 4581, del 05-09-2003 (2003/9671)

Notificació sobre l'advertiment d'arxivament de l'expedient número TO-269/2002.
-------------------------------------------------------------------------------

### Dades del document

Número de DOGV
:   4581

Data del DOGV
:   05-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9671


Organisme emissor
:   Conselleria de Sanitat

Tipus de document
:   Anunci

Notificació sobre l'advertiment d'arxivament de l'expedient número TO-269/2002. [2003/Q9671]
  
Com que no s'ha pogut notificar directament, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la notificació següent:
  
En relació amb l'expedient TO-269/2002, de sol·licitud d'autorització sanitària inicial presentat per a l'activitat de carnisseria en les instal·lacions síties al carrer de Conca, número 61, d'Alaquàs, li notifique que està previst proposar al director territorial de Sanitat l'arxivament de l'expedient ja que no es va fer el que es va sol·licitar per haver-se iniciat posteriorment en data 28 de novembre de 2002 un expedient de cessament d'activitat.
  
No obstant això, disposa del termini de 10 dies, comptadors des de l'endemà de la notificació del present escrit, per presentar les al·legacions i els documents que es considere oportuns pel que fa a això al Centre de Salut Pública de Torrent, situat al carrer del Pintor Ribera, 28, 2n, 46518 Torrent, telèfon 59 618 89 36.
Diari Oficial de la Generalitat Valenciana


Sumari del DOGV 4532, del 27-06-2003 (2003/7536)

RESOLUCIÓ de 23 de maig de 2003, de la Universitat Politècnica de València, per la qual nomena Margarita Fernández Gómez catedràtica d'universitat de l'àrea de coneixement de Composició Arquitectònica, adscrita al Departament de Composició Arquitectònica.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7536


Organisme emissor
:   Universitat Politècnica de València

Tipus de document
:   Resolució

RESOLUCIÓ de 23 de maig de 2003, de la Universitat Politècnica de València, per la qual nomena Margarita Fernández Gómez catedràtica d'universitat de l'àrea de coneixement de Composició Arquitectònica, adscrita al Departament de Composició Arquitectònica. [2003/F7536]
  
De conformitat amb la proposta elevada per la comissió nomenada per a jutjar el concurs convocat per la Resolució de 10 de novembre de 2001 d'esta universitat, plaça número 348/2001, codi 2775 (BOE de 28 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Margarita Fernández Gómez, amb número de document nacional d'identitat 59807737-L, catedràtica d'universitat de la Universitat Politècnica de València, de l'àrea de coneixement de Composició Arquitectònica, adscrita al Departament de Composició Arquitectònica.
Diari Oficial de la Generalitat Valenciana


Sumari del DOGV 4428, del 29-01-2003 (2003/861)

Informació pública del projecte de reparcel·lació de les unitats d'execució números 1 i 2 del sector urbanitzable industrial de les normes subsidiàries de planejament.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4428

Data del DOGV
:   29-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/861


Organisme emissor
:   Ajuntament de Llanera de Ranes

Tipus de document
:   Anunci

Informació pública del projecte de reparcel·lació de les unitats d'execució números 1 i 2 del sector urbanitzable industrial de les normes subsidiàries de planejament. [2003/F861]
  
A instància de l'agent urbanitzador, Llanera, SL, la Comissió de Govern, en la sessió del passat 14 de gener de 2003, va acordar sotmetre a informació pública el projecte de reparcel·lació de les unitats d'execució números 1 i 2 del sector urbanitzable industrial de les normes subsidiàries de planejament, com també las quotes provisionals d'urbanització que s'hi contenen.
  
Cosa que es fa pública en compliment del que s'establix en els articles 69 i 72 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, a l'efecte que els interessats en l'expedient puguen presentar les al·legacions que estimen oportunes durant el termini de 20 dies hàbils comptat a partir de l'última publicació del present edicte bé en el Diari Oficial de la Generalitat Valenciana o en el periòdic Las Provincias.
  
Així mateix, durant el termini esmentat es podran formular per part dels propietaris els requeriments que pertoquen a l'urbanitzador pel que fa a la valoració dels seus drets afectats.
  
En aplicació i als efectes disposats pels articles 59.5.a) i 60 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, el present edicte substituïx les següents notificacions de propietaris que no han exercit l'opció de pagament en metàl·lic:
Diari Oficial de la Generalitat Valenciana


Sumari del DOGV 4478, del 10-04-2003 (2003/4264)

Correcció d'errades del concurs número 2/2003, subministrament de 1.500 exemplars del llibre «Doctrina Legal del Consell Jurídic Consultiu de la Comunitat Valenciana . 2002».
------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/4264


Data del document
:   07-04-2003

Organisme emissor
:   Consell Jurídic Consultiu de la Comunitat Valenciana

Tipus de document
:   Correcció d'errades

Correcció d'errades

 Descriptors 

:   * contracte de subministraments
    * impremta
    * indústria del llibre

Correcció d'errades del concurs número 2/2003, subministrament de 1.500 exemplars del llibre «Doctrina Legal del Consell Jurídic Consultiu de la Comunitat Valenciana - 2002». [2003/X4264]
  
Advertida errada en la redacció del plec de condicions economicoadministratives que ha de regir en la contractació per concurs públic del subministrament de 1.500 exemplars del llibre Doctrina Legal del Consell Jurídic Consultiu, any 2002, en l'annex I del citat plec, quadre de característiques del contracte de subministraments, apartat A) on diu: ?2.500 exemplars?; ha de dir; ?1.500 exemplars?.
  
S'amplia el termini de presentació d'ofertes fins a les catorze hores del vint-i-sisé dia natural, comptador a partir de l'endemà de la publicació d'este anunci en el DOGV. Si coincideix en dissabte, es prorrogarà fins al primer dia hàbil següent.
Diari Oficial de la Generalitat Valenciana


Sumari del DOGV 4588, del 16-09-2003 (2003/10744)

RESOLUCIÓ d'11 de setembre de 2003, de la Direcció General de Recursos Humans, mitjançant la qual se cita les persones interessades en el procediment abreujat número 301/2003.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4588

Data del DOGV
:   16-09-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/10777


Organisme emissor
:   Conselleria de Sanitat

Tipus de document
:   Resolució

RESOLUCIÓ d'11 de setembre de 2003, de la Direcció General de Recursos Humans, mitjançant la qual se cita les persones interessades en el procediment abreujat número 301/2003. [2003/Q10024]
  
El Jutjat Contenciós Administratiu número 7 de València ha reclamat a esta unitat administrativa l'expedient referent al procediment que es descriu a continuació:
  
Recurrent: Marta Gozalbes Llorca.
  
Persones interessades: les participants en el procés extraordinari de consolidació d'ocupació per a la selecció i provisió de places d'higienista dental en les institucions sanitàries dependents de la Conselleria de Sanitat, publicat en el Diari Oficial de la Generalitat Valenciana número 4.224, de 9 d'abril de 2002.
  
Assumpte: recurs contenciós administratiu (procediment abreujat) interposat contra la Resolució de 14 d'abril de 2003, del director general per als Recursos Humans, que desestima el recurs interposat per l'actora contra la llista d'aspirants aprovats del primer exercici, en el procés extraordinari de consolidació d'ocupació per a la selecció i provisió de places d'higienista dental en les institucions sanitàries dependents de la Conselleria de Sanitat, convocatòria publicada en el Diari Oficial de la Generalitat Valenciana número 4.224, de 9 d'abril de 2002.
  
Referència del tribunal: recurs número 301/2003.
  
Segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de la resolució recorreguda.
  
València, 11 de setembre de 2003.- El director general de Recursos Humans: José Cano Pascual.
Diari Oficial de la Generalitat Valenciana


Sumari del DOGV 4614, del 23-10-2003 (2003/10756)

Informació pública del nomenament de funcionaris de carrera en propietat de dos agents de la policia local.
-----------------------------------------------------------------------------------------------------------

### Dades del document

Número de DOGV
:   4614

Data del DOGV
:   23-10-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/10571


Organisme emissor
:   Ajuntament de Montroi

Tipus de document
:   Anunci

Informació pública del nomenament de funcionaris de carrera en propietat de dos agents de la policia local. [2003/Q10992]
  
De conformitat amb l'article 25, paràgraf segon del Reial Decret 364/1995, de 10 de març, després de superar les proves convocades a este efecte i després d'haver superat el curs teoricopràctic de formació bàsic impartit per l'Institut Valencià de la Seguretat Pública, mitjançant la Resolució de l'Alcaldia número 257/2003, de 30 de setembre de 2003, han sigut nomenats funcionaris de carrera Isidro Manuel Abellán Blasco, amb el document nacional d'identitat número 23517636A, i Guillermo Lacalle Flordelís, amb el document nacional d'identitat número 09565905W, escala d'administració especial, en les places denominades agents de policia local, classificades en el grup C, de conformitat amb l'establit en l'article 25 de la Llei 30/1984, de 2 d'agost, i nivell de complement de destinació 14.